Държавен вестник, бр. 60, 2014 г., стр. 27

БРОЙ  60	
Д Ъ Р Ж А В Е Н  В Е С Т Н И К 	
СТР.  27  
бедствия и при въздушна опасност на органите 
на изпълнителната власт и населението по реда, 
определен в наредбата по чл. 62, ал. 2, т. 5 от 
Закона за защита при бедствия.
Чл. 71. Органите за пожарна безопасност 
и защита на населението оказват методическа 
и експертна помощ на териториалните органи 
на изпълнителната власт по отношение на 
защитата при бедствия и при организиране 
дейността на доброволните формирования по 
смисъла на чл. 17, ал. 2, т. 8 ЗМВР чрез: 
1. подпомагане при разработването на пла-
новете за защита при бедствия;
2. организиране и провеждане на тренировки 
и учения по плановете за защита при бедствия;
3. участие в подбора, обучението и осъщест-
вяването на дейността на доброволците.
Чл. 72. Определянето на пожарните характе-
ристики на продукти и техническите и експло-
атационните показатели на пожаротехническото 
оборудване и продукти за пожарогасене по 
чл. 17, ал. 2, т. 9 ЗМВР включва:
1. провеждане на изпитвания и издаване на 
изпитвателни и класификационни протоколи и 
други документи за оценка на продукти;
2. изследване на причините и условията за 
възникване и разпространение на пожари и 
извършване на експертизи и експертни справки;
3. разработване на методики, наръчници, 
указания, ръководства, пособия и други доку-
менти в областта на пожарната безопасност и 
защитата на населението, както и за разследване 
и установяване на причините за възникване 
на пожари;
4. събиране, обработване, съхраняване и пре-
доставяне на научно-техническа информация в 
областта на пожарната безопасност и защитата 
на населението;
5. участие в стандартизационната дейност 
по пожарната безопасност и защитата на на-
селението.
Чл. 73. Областните дирекции на МВР осъ-
ществяват оперативно-издирвателна, охрани-
телна, контролна и информационна дейност, 
дейност по разследване и административнонака-
зателна дейност и предоставят административни 
услуги на определената им територия.
Чл. 74. (1) Специализираният отряд за борба 
с тероризма е специализирана структура на МВР 
за противодействие на терористични действия, 
защита на стратегически обекти, предотвратя-
ване и пресичане на тежки престъпления.
(2) За изпълнение на дейностите по ал. 1 
органите на СОБТ:
1. предотвратяват и пресичат терористични 
действия;
2. провеждат специални операции;
3. освобождават заложници;
4. организират и осъществяват охрана на 
органи на МВР и на държавни органи и ор-
ганизации при изпълнение на функциите им;
5. участват в специализирани операции на 
главните и областните дирекции;
6. откриват, идентифицират и неутрализират 
с технически средства и специализирани кучета 
взривни устройства и взривни вещества, както 
и разработват технически средства и способи 
за извършване на тези дейности;
7. извършват физикохимично изследване 
и експертна оценка на взривни устройства и 
техните елементи, взривни вещества, документи 
и непознати вещества и изготвят експертни 
оценки и експертизи;
8. използват специални защитни средства, 
гарантиращи тяхната сигурност и неразкриващи 
самоличността им.
(3) Използването на СОБТ за изпълнение 
на дейностите по ал. 2, т. 1 – 5 се разрешава с 
писмена заповед на главния секретар на МВР за 
всеки отделен случай, а по ал. 2, т. 6 – 7 – със 
заповед на командира.
(4) В неотложни случаи използването по 
ал. 3 може да бъде разпоредено устно. В тези 
случаи писмената заповед се издава не по-
късно от 24 часа.
(5) Самоличността на органите, осъществява-
щи дейностите по ал. 2, т. 1-5, при изпълнение 
на техните задължения се запазва в тайна.
(6) При осъществяване на дейностите по 
ал. 2, т. 1 – 6 органи на СОБТ могат да блоки-
рат с технически средства осъществяването на 
електронни съобщения и комуникация.
(7) При осъществяване на дейностите по 
ал. 2, т. 1 – 6 органите на СОБТ могат да из-
ползват взривни вещества и пиротехнически 
средства за осигуряване на достъп и проникване 
в сгради, транспортни средства и/или унищожа-
ване на взривни устройства и взривни вещества.
Раздел ІІ
Дирекции и административни дирекции
Чл. 75. Дирекция „Български документи за 
самоличност“ е специализирана структура на 
МВР, която:
1. издава, отказва издаването, отнема, из-
земва и обявява за невалидни и унищожени 
български лични документи при условия и по 
ред, определени със закон;
2. персонализира български лични докумен-
ти, издавани от други оправомощени служби 
и ведомства;
3. съгласува издаването на временни пас-
порти от Министерството на външните работи 
по отношение самоличността на български 
граждани, подали заявления в дипломатически 
и консулски представителства на Република 
България в чужбина, на които след 1 септем-
ври 1999 г. не са издавани български лични 
документи;
4. управлява, анализира и контролира тех-
нологичните дейности по изработката на бъл-
гарските лични документи, чието издаване е 
предвидено в закон;
5. въвежда в информационен фонд забрани 
за напускане пределите на Република България, 
наложени по реда на чл. 68 от Наказателно-
процесуалния кодекс;